"**Smells Like Teen Spirit**" je pjesma američkog rock sastava Nirvana s njihovog drugog studijskog albuma *Nevermind*. Napisali su je Kurt Cobain, Krist Novoselic i Dave Grohl, a producirao ju je Butch Vig. Smatra se njihovim prvim i najuspješnijom hitom, te se nalazila na 6. mjestu Billboard Hot 100 top ljestvice, te na visokim pozicijama na top ljestvicama diljem svijeta 1991. i 1992. godine.

Često je proglašavana "himnom bezvoljne djece" generacije X. 
Također, objavljivanje pjesme mnogi označavaju kao trenutak kada je alternativni rock stekao široku popularnost.

Pjesma je dobila mnoge pohvale i od strane kritičara, a videospot je dobio dvije nagrade na MTV Video Music Awardsu. I nakon Cobainove smrti, slušatelji i kritičari smatraju je jednom od najboljih rock pjesama svih vremena.

Počeci i snimanje
-----------------

U siječnju 1994. u intervjuu za časopis *Rolling Stone* Cobain je izjavio da je "Smells Like Teen Spirit" bio pokušaj da napiše pjesmu u stilu sastava Pixies, kojima se divio, te ju je počeo pisati par tjedana prije početka snimanja njihovog drugog studijskog albuma *Nevermind*. Kad je prvi put predstavio pjesmu ostalim članovima sastava, odsvirao je samo glavni riff, te refren, što se isprva nije svidjelo basistu Kristu Novoselicu. Kao odgovor, Cobain je natjerao sastav da sat i po neprekidno sviraju riff. Dok su svirali, Krist je predložio da bude sporiji, te kad su ga ponavljali Dave Grohl je dodao i bubnjarski ritam. Kao rezultat toga, postala je jedina pjesma na albumu za koju su kao suatori potpisana sva tri člana.

Cobain je ime pjesme smislio kada je njegova prijateljica Kathleen Hanna, tada pjevačica sastava Riot Girl i Bikini Kill, napisala sprejem na zidu "Kurt Smells Like Teen Spirit". Budući da su tada raspravljali o anarhizmu, punk rocku i sličnim temama, Cobain je smatrao da slogan ima revolucionarno značenje. No Hanna je zapravo njime htjela reći da Cobain miriše poput dezodoransa "Teen Spirit", kojega je nosila njegova tadašnja djevojka Tobi Vail. Kurt je kasnije izjavio da nije znao za to do nekoliko mjeseci nakon objavljivanja singla.

"Smells Like Teen Spirit" je kao i "Come as You Are" bila jedna od rijetkih novih pjesmi koja je napisana nakon prvog snimanja 1990. godine sa producentom Butchom Vigom. Prije početka snimanja *Neverminda*, sastav je poslao Vigu demo kazetu sa probama pjesmi, koji je, unatoč lošoj kvaliteti snimke, prepoznao da pjesma ima potencijala. Snimili su je u svibnju 1991. u studiju Sound City u Van Nuysu u Kaliforniji. Uz neke izmjene
koje je dodao Vig, svega tri puta su odsvirali pjesmu, te su odlučili zadržati drugu snimku.

Objavljivanje i uspjeh
----------------------

Pjesma je objavljena 10. rujna 1991. kao vodeći singl s albuma *Nevermind*, koji je bio njihov prvi s izdavačkom kućom DGC Records. U početku se nije nalazila na top ljestvicama, te je prodana samo u regijama SAD-a u kojima su bile ustanovljene fan grupe sastava. Nije se očekivalo da će postati hit, te se predviđalo da će idući singl "Come as You Are" postati popularan. Međutim, pjesma je često puštana na studentskim i rock radio postajama, te se singl počeo dobro prodavati. Videospot je premijerno prikazan na MTV-evoj kasnovečernjoj emisiji *120 Minutes*, te se pokazalo
da je toliko popularna, da su je počeli prikazivati i u regularnom dnevnom terminu, te je do kraja godine, kao i album, postala hit.

Osim komercijalnog uspjeha, dobila je i mnoge pohvale od kritičara. Tako su je *Village Voice*, *Pazz & Jop* te *Melody Maker* uvrstili na prvo mjesto najboljih pjesama 1991. godine, a *Rolling Stone* na drugo. Također, nalazila se na šestom mjestu Billboardove top ljestvice, a album na samom vrhu. Sa prodanih milijun primjeraka nagrađena je i platinastom nakladom. Unatoč tome, zbog njezinog zvuka mnoge američke radio postaje su je puštale isključivo u noćnom terminu.
Bila je popularna i u ostalim državama, u UK se nalazila na sedmom mjestu top ljestvica. Nominirana je za dva Grammyja, u kategoriji za najbolju hard rock izvedbu, te za najbolju rock pjesmu. No, nagrada za najbolju rock pjesmu pripala je Ericu Claptonu, što je kasnije časopis *Entertainment Weekly* proglasio jednim od deset najvećih iznenađenja u povijesti Grammyja.

Mediji su "Smells Like Teen Spirit" proglasili "himnom generacije", a Cobaina "glasnogovornikom generacije X". U godinama nakon Cobainove smrti 1994. pjesma je i dalje dobivala kritičke aklamacije. U zajedničkoj top listi MTV-a i *Rolling Stonea*, 
2000. je proglašena trećom najboljom pop pjesmom, iza pjesma "Yesterday" The Beatlesa, te "(I Can't Get No) Satisfaction" Rolling Stonesa. 
TV postaja VH1 ju je 2003. proglasila najboljom pjesmom u posljednjih 25 godina. Godine 2002. *NME* ju je smjetio na drugo mjesto "100 najboljih singlova svih vremena",*Q* na treće, a *Rolling Stone* na deveto mjesto "500 najboljih pjesama svih vremena".
Godine 2006. u anketi britanske postaje VH1, refren "I feel stupid and contagious/here we are now, entertain us", su glasači proglasili trećim najomiljenijim.

Riječi pjesme
-------------

Riječi pjesme je većini slušatelja teško razumjeti, kako zbog njihove besmislenosti, tako i zbog Cobainovog načina pjevanja, a čak ni na omotu albuma nisu napisane riječi nijedne pjesme. To je bio i jedan od razloga zašto u početku radio postaje nisu htjele puštat pjesmu; s jedne su Geffenovom promotoru poručili: "Ne možemo puštati ovo. Ne razumijem o čemu pjeva." Na MTV-u su čak puštali verziju spota sa riječima pjesme u titlovima. Stihovi pjesama s albuma su kasnije objavljeni na omotu singla "Lithium" iz 1992.

"Smells Like Teen Spirit" je naširoko interpretirana kao himna tinejđerske revolucije, što je potkrijepljeno i njenim videospotom.
U intervjuu povodom objavljivanja albuma, Cobain je izjavio da je pjesma o njegovim prijateljima, objašnjavajući: "Mi se još uvijek osjećamo kao da smo tinejđeri, jer ne prihvaćamo pravila koja se očekuju od nas kao odraslih". U idućim intervjuima je promijenio svoje objašnjenje pjesme, te je rijetko kad govorio o njenom značenju.. U biografiji Michaela Azerrada izjavio je da je osjećao dužnost da "opiše što osjeća o svojem okruženju, te o svojoj generaciji i ljudima njegove dobi."

U knjizi *Teen Spirit: The Stories Behind Every Nirvana Song* opisana je kao "tipično sumorno Cobainovo istraživanje o smislu i besmislu". Azerrad ističe suprostavljanje Cobainovih kontradiktornih stihova, kao npr. "It's fun to lose and to pretend" ("Zabavno je gubiti i pretvarati se"), te kaže kako "smisao koja proizlazi nije samo konflikt dviju suprotstavljenih ideja, nego zbunjenost i ljutnja koju konflikt uzrokuje kod pripovjedača- on je ljut
što je zbunjen". Azerrad zaključuje da je pjesma "sarkastična reakcija na ideju o pokretanju revolucije, no prihvaća tu ideju.

Cobain je također slično izjavio: "Cijela pjesma je sastavljena od kontadiktornih ideja [.. .] To je samo ismijavanje pomisli o revoluciji. No, to je lijepa pomisao." Bubnjar Dave Grohl tvrdi da ne vjeruje da pjesma sadrži neku poruku: "Vidjevši Kurta kako piše riječi pet minuta prije nego što ju je prvi put otpjevao, teško je zamisliti da pjesma govori o nečemu. Trebaš slogove da ispuniš prostor ili nešto što se rimuje.

Videospot
---------

Videospot za pjesmu bio je prvi za redatelja Samuela Bayera. Bayer vjeruje da su njega zaposlili zato jer je sastav očekivao da će njegova produkcija biti "punk" i "ne korporativna". Spot počinje školskim koncertom koji završava u anarhiji i neredima. Inspiracija je preuzeta iz Kaplanovog filma iz 1979. *Over the Edge*, te filma Ramonesa *Rock 'n' Roll High School* U spotu, snimanom u Culver Cityju, sastav svira u zadimljenoj sportskoj dvorani srednje škole pred učenicima te navijačicama u crnim uniformama sa anarhističkim simbolom, zaokruženim slovom A. Pri kraju
spota, u sveopćem kaosu, učenici razbijaju set te instrumente sastava. Cobainu se nije svidjelo Bayerovo konačno izdanje, te je osobno izmjenio neke stvari. Jedna od najvećih izmjena je u predzadnjoj sceni, u kojoj je izbliza snimljeno njegovo lice.

Kao i sama pjesma, i videospot je hvaljen od strane kritičara. David Fricke, pisac za *Rolling Stone* je izjavio da spot izgleda kao "najbolja gaža koju možete zamisliti". Sastav je za spot dobio dvije nagrade na MTV Video Music Awardsu 1992. za najboljeg novog izvođača, te za najbolji alternativni sastav. Godine 2000. Guinnessova knjiga rekorda proglasila ga je najemitiranijim videospotom na MTV Europe.

U narednim godinama, Amy Finnerty, bivša zaposlenica MTV-a je izjavila da je video "potpuno promjenio izgled MTV-a". VH1 ga je proglasio 18. najvećim rock & roll trenutkom na televiziji.
a 2001. četvrtim najboljim videospotom svih vremena.

Snimljene su bar dvije parodije na spot, Weird Al Yankovic za pjesmu "Smells Like Nirvana" i Bob Sinclair za "Rock This Party (Everybody Dance Now)".

Nastupi uživo
-------------

"Smells Like Teen Spirit" je prvi put odsvirana uživo 17. travnja 1991. u OK Hotelu u Seattleu. Snimka tog nastupa nalazi se na DVD boks setu *With the Lights Out*, dok su kratki isječci dostupni i na DVD-u Classic Albumsa *Neverminda*, te u dokumentarcu *Hype!*.

Budući da tada nisu još bile u potpunosti napisane riječi pjesme, primjetna je razlika između konačne verzije. Tako su primjerice prvi stihovi "Come out and play, make up the rules" umjesto "Load up on guns, bring your friends." Snimanje prijašnje verzije nalazi se na albumima *With the Lights Out* te na *Sliver: The Best of the Box*. Također, sličan nastup uživo nalazi se i na dokumentarcu *1991: The Year Punk Broke*, snimanom na ljetnoj turneji u Europi 1991. sa sastavom Sonic Youth.

Sastav je često mjenjao riječi pjesme te tempo na nastupima uživo. Jedan od njihovih poznatih nastupa je bio na BBC-ovoj emisiji *Top of the Pops* 1991. godine, kada je sastav odbio nastupati na snimljenu matricu, te je Cobain, pjevajući dubokim glasom promijenio riječi (npr. umjesto "Load up on guns, bring your friends" otpjevao je "Load up on drugs, kill your friends"). Novine *The Observer* su konstatirale da je Nirvanin nastup bio zaslužan što se pjesma idući tjedan našla među prvih deset na top ljestvicama.
Nastup se može vidjeti na videu iz 1994. *Live! Tonight! Sold Out!!*.

Obrade
------

Pjesmu su obradili mnogi glazbenici i sastavi, prva je bila Tori Amos, koja je snimila akustičnu verziju na klaviru. Od ostalih glazbenika, obradio ju je jazz trio The Bad Plus, sastavi Xorcist, Melvins, The Moog Cookbook, The Flying Pickets koji su snimili a cappella verziju, Blanks 77, Flyleaf, glazbenica Patti Smith, Paul Anka koju ju je snimio u swing stilu, te mnogi drugi.

Također, snimljeno je i nekoliko parodija na pjesmu, najpoznatija je "Smells Like Nirvana" Weird Al Yankovica, iz 1992. u kojoj ismijava to što ne razumije riječi pjesme, kao ni njihov smisao. Yankovic je izjavio da mu je Cobain, kad je čuo parodiju rekao da je shvatio da je Nirvana uspjela.

Formati i popisi pjesama
------------------------

|  |  |  |
| --- | --- | --- |
| UK 7" singl (DGC 5)1. "Smells Like Teen Spirit" (Cobain, Grohl, Novoselic) – 4:30
2. "Drain You" (Cobain) – 3:43

UK 12" singl (DGCT 5)1. "Smells Like Teen Spirit" (Cobain, Grohl, Novoselic) – 5:01
2. "Drain You" (Cobain) – 3:43
3. "Even in His Youth" (Cobain, Grohl, Novoselic) – 3:03
* Sa albumskom "Smells Like Teen Spirit."

UK CD singl (DGCTD 5)1. "Smells Like Teen Spirit" (Cobain, Grohl, Novoselic) – 4:30
2. "Drain You" (Cobain) – 3:43
3. "Even in His Youth" (Cobain, Grohl, Novoselic) – 3:03
4. "Aneurysm" (Cobain, Grohl, Novoselic) – 4:44

UK picture disc 12" singl (DGCTP 5)1. "Smells Like Teen Spirit" (Cobain, Grohl, Novoselic) – 5:01
2. "Even in His Youth" (Cobain, Grohl, Novoselic) – 3:03
3. "Aneurysm" (Cobain, Grohl, Novoselic) – 4:44
* Sa albumskom verzijom "Smells Like Teen Spirit."
 | SAD 7" singl (DGCS7-19050)1. "Smells Like Teen Spirit" (Cobain, Grohl, Novoselic) – 4:30
2. "Even in His Youth" (Cobain, Grohl, Novoselic) – 3:03

SAD CD singl (DGCDS-21673)1. "Smells Like Teen Spirit" (Cobain, Grohl, Novoselic)– 4:30
2. "Even in His Youth" (Cobain, Grohl, Novoselic) – 3:03
3. "Aneurysm" (Cobain, Grohl, Novoselic) – 4:44

SAD cassette singl (DGCCS-19050)1. "Smells Like Teen Spirit" (Cobain, Grohl, Novoselic) – 4:30
2. "Even in His Youth" (Cobain, Grohl, Novoselic) – 3:03
 |  |

Top ljestvice
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ljestvica (1991.) | Pozicija |
| --- | --- |
| Švedska | 3 |
| UK Singles Chart | 7 |
| SAD *Billboard* Hot Modern Rock Tracks | 1 |
| Ljestvica (1992 | Pozicija |
| Australija | 5 |
| Austrija | 8 |

 | 

| Ljestvica (1992.) | Pozicija |
| --- | --- |
| Francuska | 1 |
| Norveška | 2 |
| Švicarska | 6 |
| SAD *Billboard* Hot 100 | 6 |
| SAD *Billboard* Hot Mainstream Rock Tracks | 7 |
| SAD *Billboard* Hot Dance Music/Club Play | 14 |
| SAD *Billboard* Hot Dance Music/Maxi-Singles Sales | 27 |

 |

Izvori
------

* Azerrad, Michael. *Come as You Are: The Story of Nirvana*. Doubleday, 1994. ISBN 0-385-47199-8
* *Classic Albums—Nirvana: Nevermind* [DVD]. Isis Productions, 2004.
* Berkenstadt, Jim; Cross, Charles. *Classic Rock Albums: Nevermind*. Schirmer, 1998. ISBN 0-02-864775-0
* Crisafulli, Chuck. *Teen Spirit: The Stories Behind Every Nirvana Song*. Carlton, 1996. ISBN 0-684-83356-5
* Cross, Charles R. *Heavier Than Heaven*. Hyperion, 2001. ISBN 0-7868-6505-9
* Marsh, Dave. *Louie Louie*. Hyperion, 1993. ISBN 1-56282-865-7
* Starr, Larry; Waterman, Christopher. *American Popular Music: From Minstrelsy to MTV*. New York: Oxford University Press, 2003. ISBN 0-19-510854-X

Bilješke
--------

1. ↑  „Winners of 1991". *Time*. 6. 01. 1992.. Arhivirano iz originala na datum 2013-08-25. Pristupljeno 15. 04. 2007.
2. ↑  Sold On Song Top 100. „"Smells Like Teen Spirit"". BBC.co.uk. Pristupljeno October 29.
3. ↑  Erlewine, Stephen Thomas; Prato, Greg. „Nirvana - Biography". Allmusic.com. Pristupljeno April 15.
4. ↑  Fricke, David. "Kurt Cobain: The Rolling Stone Interview." *Rolling Stone*. January 27, 1994
5. ↑  Azerrad, pg. 175
6. ↑  Azerrad, pg. 176
7. 1 2  "Nirvana - Smells Like Teen Spirit." *Rolling Stone*. December 7, 2000.
8. ↑  Cross, Charles. "Requiem for a Dream." *Guitar World*. October 2001.
9. 1 2  Azerrad, pg. 211–12
10. ↑  „Kathleen Hanna on how she named ‘Smells Like Teen Spirit’". ABC.net. 23. septembar 2016.
11. ↑  Crace, John (19. jul 2007). „Was Smells Like Teen Spirit really named after a deodorant?". The Guardian.
12. ↑  Azerrad, pg. 167
13. ↑  Berkenstadt; Cross, pg. 111
14. 1 2  Azerrad, pg. 199
15. ↑  "Nirvana Achieves Chart Perfection!" *Billboard*. January 25, 1992.
16. ↑  Basham, David (20. 12. 2001.). „"Got Charts? No Doubt's Christmas Gift; Nirvana Ain't No Beatles"". MTV.com. Pristupljeno October 19.
17. ↑  Ross, Sean. "Nirvana Receiving Less-Than-Spirited Airplay." *Billboard*. February 1, 1992.
18. ↑  "The 35th Grammy Awards Nominations General Categories". *The Los Angeles Times*. January 8, 1993.
19. ↑  Michael Endelman (2007). „"Grammy's 10 Biggest Upsets"". EW.com. Arhivirano iz originala na datum 2012-01-30. Pristupljeno February 11.
20. ↑  Garofalo, Reebee. *Rockin' Out: Popular Music in the USA*. Allyn & Bacon, 1997. ISBN 0-205-13703-2, pg. 447
21. ↑  Angulo, Sandra P. (November 17, 2000). „"News Summary: Lord Jim"". EW.com. Arhivirano iz originala na datum 2009-05-25. Pristupljeno April 09.
22. ↑  „"VH1's 100 Greatest Songs"". CBSNews.com. 10. 06. 2003.. Pristupljeno October 19.
23. ↑  „"*NME's* 100 Greatest Singles of All Time Unveiled"". *NME*. April 24, 2002. Arhivirano iz originala na datum 2006-04-27. Pristupljeno 19. 05. 2007.
24. ↑  „"U2's One named 'greatest record'"". BBC.co.uk. November 18, 2003. Pristupljeno October 22.
25. ↑  „"Smells Like Teen Spirit"". RollingStone. 9. 12. 2004.. Arhivirano iz originala na datum 2009-12-04. Pristupljeno October 19.
26. ↑  „"U2 cop nation's favourite lyric"". ITV.com. 17. 04. 2006.. Pristupljeno October 22.
27. ↑  Cross, pg. 204–05
28. ↑  Berkenstadt; Cross, pg. 66–67
29. ↑  Crisafulli, pg. 37
30. 1 2  Azerrad, pg. 213
31. ↑  Azerrad, pg. 214
32. ↑  "The Making of the 'Smells Like Teen Spirit' Video". 
*Classic Albums—Nirvana: Nevermind* [DVD]. Isis Productions, 2004.
33. ↑  „"Past Winners Database"". LATimes.com. 2006. Pristupljeno October 29.
34. ↑  „"ABC News: Achieving Nirvana: Grunge Band's 'Teen Spirit' is Top Song of Past Two Decades"". ABC News. November 27, 2006. Pristupljeno December 01.
35. ↑  „100 greatest rock & roll moments on tv (20–1)". VH1. Pristupljeno April 07.
36. ↑  Susman, Gary (2. 05. 2001.). „"News Summary: Model Patient"". EW.com. Arhivirano iz originala na datum 2009-03-15. Pristupljeno April 09.
37. ↑  *With the Lights Out* (pg. 23) [CD liner notes]. Santa Monica: Geffen Records. 2004.
38. ↑  Reynolds, Simon. "Nirvana: Smells Like A Sensation." *The Observer*. December 8, 1991.
39. ↑  „"Weird Al Yankovic Dishes On James Blunt, Discusses His Role As the Whitest, Nerdiest Rock Star Ever"". *Rolling Stone*. 9. 09. 2006.. Arhivirano iz originala na datum 2006-10-21. Pristupljeno October 21.
40. ↑  „Nirvana - Smells Like Teen Spirit (song)". SwedishCharts.com. Pristupljeno April 14.
41. 1 2 3 4  „Nirvana—Artist Chart History". Billboard.com. Arhivirano iz originala na datum 2007-09-29. Pristupljeno April 14.
42. ↑  „Nirvana - Smells Like Teen Spirit (song)". Australian-Charts.com. Pristupljeno April 14.
43. ↑  „Nirvana - Smells Like Teen Spirit (song)". AustrianCharts.at. Pristupljeno April 14.
44. ↑  „Nirvana - Smells Like Teen Spirit (song)". LesCharts.com. Pristupljeno April 14.
45. ↑  „Nirvana - Smells Like Teen Spirit (song)". NorweiganCharts.com. Pristupljeno April 14.
46. ↑  „Nirvana - Smells Like Teen Spirit (song)". SwissCharts.com. Pristupljeno April 14.
47. ↑  „Nirvana - Charts & Awards - Billboard Singles (song)". Allmusic.com. Pristupljeno April 14.

Vanjske poveznice
-----------------

***Smells Like Teen Spirit*** na Wikimedijinoj ostavi

* *Smells Like Teen Spirit* - informacije o diskografiji
* Musicbrainz

| * p
* r
* u
Nirvana |
| --- |
| 
* Kurt Cobain
* Krist Novoselic
* Aaron Burckhard
* Dale Crover
* Chad Channing
* Jason Everman
* Dave Grohl
* Pat Smear

 |
| Studijski albumi | 
* *Bleach*
* *Nevermind*
* *In Utero*

 |
| *Live* albumi | 
* *MTV Unplugged in New York*
* *From the Muddy Banks of the Wishkah*
* *Live at Reading*

 |
| Kompilacije | 
* *Incesticide*
* *Nirvana*
* *Sliver: The Best of the Box*
* *Icon*

 |
| Box setovi | 
* *Singles*
* *With the Lights Out*
* *Nevermind: The Singles*

 |
| EP-ovi | 
* *Blew*
* *Hormoaning*

 |
| Singlovi | 
* "Love Buzz"
* "Sliver"
* "Smells Like Teen Spirit"
* "Come as You Are"
* "Lithium"
* "In Bloom"
* "Heart-Shaped Box"
* "All Apologies" / "Rape Me"
* "Pennyroyal Tea"
* "About a Girl"
* "You Know You're Right"

 |
| Odvojeni singlovi | 
* "Candy" / "Molly's Lips"
* "Here She Comes Now" / "Venus in Furs"
* "Puss" / "Oh, the Guilt"

 |
| Promotivni singlovi | 
* "On a Plain"
* "The Man Who Sold the World"
* "Where Did You Sleep Last Night"
* "Lake of Fire"
* "Aneurysm"
* "Drain You"

 |
| Ostale pjesmes top lista | 
* "Dumb"
* "Sappy"
* "Something in the Way"

 |
| Ostale pjesme | 
* "Been a Son"
* "Blew"
* "Breed"
* "Dive"
* "Do Re Mi"
* "Endless, Nameless"
* "Frances Farmer Will Have Her Revenge on Seattle"
* "I Hate Myself and Want to Die"
* "Jesus Doesn't Want Me for a Sunbeam"
* "Marigold"
* "Negative Creep"
* "Old Age"
* "Opinion"
* "Plateau"
* "Polly"
* "Scentless Apprentice"
* "Serve the Servants"
* "Spank Thru"
* "Talk to Me"

 |
| Video | 
* *Live! Tonight! Sold Out!!*
* *MTV Unplugged in New York*
* *Live at Reading*
* *Live at the Paramount*
* *Live and Loud*

 |
| Povezano | 

|  |  |
| --- | --- |
| Članci | 
* Diskografija (Piratske snimke)
* Nagrade i nominacije
* Pjesme
* Koncerti
* "Smells Like Nirvana"
* Frances Bean Cobain
* Suicid Kurta Cobaina
* Memorijalni park Kurta Cobaina
* Viretta Park
* Crkva Kurta Cobaina
* 12-12-12: Koncert za Sandy Relief

 |
| Bendovi | 
* 3rd Secret
* Eyes Adrift
* Fecal Matter
* Flipper
* Foo Fighters
* Giants in the Trees
* Melvins
* The No WTO Combo
* Scream
* Sweet 75
* Them Crooked Vultures
* Queens of the Stone Age

 |
| Članovi na turnejama | 
* Melora Creager
* John Duncan
* Lori Goldston

 |
| Knjige | 
* *Nirvana: Flower Sniffin', Kitty Pettin', Baby Kissin' Corporate Rock Whores*
* *Come as You Are: The Story of Nirvana*
* *Who Killed Kurt Cobain?*
* *Heavier Than Heaven*
* *Journals*
* *Love and Death*
* *Dirty Blonde*
* *Cobain Unseen*
* *Taking Punk to the Masses*
* *Letters to Kurt*
* *Experiencing Nirvana: Grunge in Europe, 1989*
* *I Found My Friends*
* *Cobain on Cobain*
* *Serving the Servant*

 |
| Albumi | 
* *Nevermind It's an Interview*
* *The "Priest" They Called Him*
* *Verse Chorus Verse*
* *The Songs of Kurt Cobain*
* *Montage of Heck: The Home Recordings*

 |
| Tribute albumi | 
* *Smells Like Bleach: A Punk Tribute to Nirvana*
* *Newermind: A Tribute to Nirvana*
* *Nevermind Tribute*
* *In Utero, in Tribute, in Entirety*
* *Whatever Nevermind*
* *Doused in Mud, Soaked in Bleach*

 |
| Filmovi idokumentarci | 
* *1991: The Year Punk Broke*
* *Teen Spirit: The Tribute to Kurt Cobain*
* *Hype!*
* *The Vigil*
* *Kurt & Courtney*
* *Classic Albums: Nirvana – Nevermind*
* *Last Days*
* *All Apologies: Kurt Cobain 10 Years On*
* *Nirvana – A Classic Album Under Review – In Utero*
* *The Last 48 Hours of Kurt Cobain*
* *Kurt Cobain: About a Son*
* *Kurt Cobain: Montage of Heck*
* *Soaked in Bleach*
* *When Nirvana Came to Britain*

 |

 |